โบรกเชียร์ “ซื้อ” AOT เป้า 85 บ. จับตา Q1/66 พลิกกำไร 159 ลบ. รับตัวเลขนทท.ฟื้น
“ฟินันเซีย ไซรัส” แนะนำซื้อ AOT ราคาเป้าหมาย 85 บาท มองผลงานไตรมาส 1/66 (ต.ค.-ธ.ค.66) พลิกกำไร 159 ล้านบาท จำนวนผู้โดยสารในประเทศและต่างประเทศที่ฟื้นตัวเป็น 82% และ 51%
“ฟินันเซีย ไซรัส” แนะนำซื้อ AOT ราคาเป้าหมาย 85 บาท มองผลงานไตรมาส 1/66 (ต.ค.-ธ.ค.66) พลิกกำไร 159 ล้านบาท จำนวนผู้โดยสารในประเทศและต่างประเทศที่ฟื้นตัวเป็น 82% และ 51%
6 ม.ค. 2566

บล.ฟินันเซีย ไซรัส จำกัด ระบุในบทวิเคราะห์ แนะนำ “ซื้อ” หุ้น บริษัท ท่าอากาศยานไทย จำกัด (มหาชน) หรือ AOT คาดผลงานไตรมาส 1/66 (ต.ค.-ธ.ค.66) จะพลิกมีกำไร 159 ล้านบาท หลังจากขาดทุนมาโดยตลอดตั้งแต่มีการแพร่ระบาดของ COVID-19 ได้แรงหนุนจากจำนวนผู้โดยสารในประเทศและต่างประเทศที่ฟื้นตัวเป็น 82% และ 51% เทียบกับก่อน COVID-19 ตามลำดับ เพิ่มขึ้นจาก 74% และ 36% ใน ไตรมาส 4/65 ซึ่งหนุนรายได้สัมปทานให้ฟื้นตัวด้วยเช่นกัน
ส่วนการเปิดประเทศของจีนจะเป็น Upside โดยหากอิงปี 62 นักท่องเที่ยวจีนคิดเป็นสัดส่วนถึง 30% ของรายได้ผู้โดยสารของ AOT คาดว่าจะหนุนให้กำไรสุทธิปี 66-67 เร่งตัวอย่างมีนัยยะเป็น 1.3 หมื่นล้านบาท และ 3.3 หมื่นล้านบาท ตามลำดับ สูงกว่าช่วงก่อน COVID-19 ที่ 2.4 หมื่นล้านบาท จากจำนวนผู้โดยสารที่จะกลับไปเท่าก่อน COVID-19 ในปี 67 และ Minimum Guarantee จาก King Power ที่เพิ่มขึ้นในเดือน เม.ย.66 เป็น 233 บาทต่อผู้โดยสาร จากเดิมที่ 90 บาท/ผู้โดยสาร
นอกจากนี้ยังมี Upside จากสนามบินใหม่ 3 แห่งทั้งอุดรธานี บุรีรัมย์ และกระบี่ ที่มีโอกาสถูกโอนมาให้ AOT ในครึ่งแรกของปี 66 ขึ้นอยู่กับการอนุมัติของครม. ดังนั้นจึงคงราคาเป้าหมาย 85 บาท และแนะนำ “ซื้อ”